
Nr. înregistrare 2397/ 04.11.2025
APEL PENTRU SELECȚIA CANDIDAȚILOR (ELEVI)

 ÎN CADRUL PROIECTULUI ERASMUS+ ACREDITAT,

contract de finanțare nr. 2025-1-RO01-KA121-SCH-000337612 

Inspectoratul Școlar Județean Maramureș, în calitate de coordonator al consorțiului Erasmus plus acreditat, contract de finanțare nr. 2025-1-RO01-KA121-SCH-000337612, lansează procesul de selecție a elevilor participanți la activitățile de mobilitate transnațională în cadrul proiectului, în conformitate cu condiţiile de eligibilitate prevăzute în Ghidul European 2025 şi candidatura aprobată. 

Mobilitățile elevilor în cadrul proiectului se vor desfășura în perioada 1-5 decembrie 2025, în Italia. 
Număr de participanți, conform candidaturii aprobate: 8 elevi/școală (clasa a VIII-a), din școlile cuprinse în consorțiu în anul școlar 2025-2026.
Elevii care doresc să participe la mobilitate trebuie să îndeplinească următoarele CRITERII OBLIGATORII PENTRU CANDIDATURĂ:

· Să fie înscriși în clasa a VIII-a, în anul școlar 2025-2026, într-una din școlile cuprinse în consorțiu în acest an școlar;

· Să nu mai fi fost beneficiar al unui astfel de proiect (Erasmus+) în ultimii 3 ani

CONDIȚII SPECIFICE PENTRU SELECȚIE:
- susținerea unui interviu în limba engleză nivel A1+/A2+;
- depunerea unui dosar de candidatură (acesta va cuprinde, obligatoriu, următoarele documente: copie CI/pașaport, scrisoare de intenţie, acordul părintelui, recomandarea dirigintelui).
ANALIZA DOSARULUI DE CANDIDATURĂ/ANALIZA ABATERILOR DISCIPLINARE:
Comisia de selecție din școală va purta discuţii privind participanţii la selecţie cu: dirigintele și profesorii clasei, cu psihologul şcolar.

Se vor analiza următoarele: competenţe sociale - capacitatea de a lucra în echipă, flexibilitate şi toleranţă, managementul conflictelor, capacitatea de adaptare la situaţii noi, punctualitatea, disponibilitatea de a împărtăși altor colegi experiența mobilității; să nu fi avut tulburări comportamentale semnalate în anul şcolar trecut şi în anul școlar current, până la data selecţiei; modul în care elevul răspunde unor sarcini de lucru la clasă; implicarea/neimplicarea în munca de echipă; fire sociabilă, deschisă; modul de relaţionare, comunicare cu profesorii, cu elevii; atitudine.

REALIZAREA SELECȚIEI: 

a) îndeplinirea criteriilor obligatorii pentru candidatură; 

b) analiza și evaluarea dosarului de candidatură;

c) susținerea probei de limba engleză

c) finalizarea listelor cu candidaţii aprobaţi
GRILA DE EVALUARE:

· Interviu în limba engleză (se va urmări competențele de comunicare orală în limba engleză nivel A1+/A2, pe teme date: a se prezenta, a vorbi despre preferințele sale de petrecere a timpului liber, a vorbi despre ceea ce îi place în domeniul activităților școlare etc.) – 20 puncte;

· Scrisoarea de intenție (obiectivul său pentru acest proiect; rezultate așteptate; motivație pentru participarea la mobilitate; justificarea că este persoana potrivită pentru a participa la mobilitate) – 20 puncte;

· elev orfan / cu bursă de boală / bursă social / din familie dezavantajată - 10 puncte; 

· Media la purtare în anul școlar trecut – 10 puncte;

· Max. 10 absențe nemotivate/modul anul școlar trecut – 10 puncte;

· Min. 8 media generală pentru anul școlar trecut - 10 puncte;

· implicare in alte activități extrașcolare / extracurriculare - 10 puncte; 

· prezentarea în format digital a țării gazdă (Italia), a României și a școlii în care învață - 10 puncte;

DEPARTAJAREA CANDIDAȚILOR CU ACELAȘI PUNCTAJ:
În cazul candidaților la selecție care au obținut același număr de puncte, departajarea acestora se face în funcție de punctajul obținut la proba „Interviu în limba engleză”. 

CALENDAR DE SELECȚIE:

3 noiembrie 2025: lansarea Apelului la candidatură;

3-6 noiembrie 2025: transmiterea dosarelor de candidatură;

6-7 noiembrie 2025: evaluarea dosarelor de candidatură;

10 noiembrie 2025: susținerea probei „Interviu în limba engleză”;

10 noiembrie 2025: afișarea rezultatelor.
ECHIPA DE PROIECT A I.S.J. MARAMUREȘ

